open-index/open-wikipedia-markdown huggingface dataset:
Zara Leola

**Zara Leola** ( rèmbi' 16 Agustus 2006) panèka sala sèttong panyanyè bân aktris asal Inḍonèsia. Zara panèka ana' sè sarèyang ḍâri Enda, sè aropa'aghi tokang ghitar neng kalompo' mosik Band Ungu.

## Carèta Oḍi'
Zara paneka ana’ sarèyang ḍâri tello’ ana’ sè èlahèrraghi sareng Enda sareng Eka Wilestari. Zara anḍi' alè' binè' ḍuwâ', Azahbel Lyrna Winola bân Azahlya Latifa Wianda.

## Parjhâlânan Lako

### Karèr Nyanyè
Zara Leola panèka sala sèttong panyanyè na'-kana' sè ampon aghâbây takennal è inḍustri mosik Inḍonèsia, hosos èpon è ḍâlem laghu-laghu na'-kana'. Pottrè sè Palèng towa ḍâri Enda Ungu, Zara anḍi’ bhâkat sè èwârisaghi ḍâri eppa’an molae ghi’ aomor 3 taon. Salaèn anyanyè, na'-kana' sè aomor 12 taon jhughân anḍi' bhâkat ka'angghuy nandhâng. Aktip pan-bârâmpan taon, Zara ampon makalowar pan-bârâmpan laghu, è antarana "Move It," "No to Bully," "Wake Up," bân "Thank You." Salaèn ngaposè kalabân bhâkat tangdhângan, Zara jhughân mabâḍâ inḍustri mosik kalabân laghu-laghu na'-kana' sè possa' kalabân pessen-pessen positip. Zara jhughân ampon makalowar pan-bârâmpan laghu, è antarana "Move It," "Holiday," bân "Wake Up." Cintana ḍâ' 

mosik èkennal, polana rèng-orèng rowa serrèng noro'è ramana ka konsèr otabâ latèyan è Stuḍio mosighâ. Saongghuna, Enda ampon dhâddhi sala sèttong inspirasi mosighâ Zara. Salaèn jârèya, Zara ngako senneng bilâ bâḍâ kasempadhân ka'angghuy ètemmoè bânnya' orèng sambi nerrossaghi mosik. Bhâkat tangdhângan asalla ḍâri ca-kancana sè rèng-sèreng ngajhâri kelas tangdhângan. Zara  ghâpanèka pas lèbur bân terro nyoba'a lebbi serius. Sampè' samangkèn, bhâkatta ampon èpamèraghi ka bânnya' orèng. Sala sèttong pangalaman konsèr sè ta' kèra èkaloppaè panèka è Banjarmasin, Kalimantan Lao'. panèka konser pertamana, bân Zara kasambu' ḍâ' bânnya'an orèng sè ḍâteng. Maskè senneng anyanye, Zara pagghun ngotama'aghi pangajhârân. Zara ngoca' jhâ' Zara namong ngala' lalakon è ahèr pèkan. è arè sakola'an, Zara bhâkal ngajhâk rèng-orèng rowa samarèna asakola.

### Karèr Èkting
Zara noro' akting partama è pilem sè ajuḍul Patowalangan Nyangghâp Kèlap. Zara, sè ampon ngajhâri balèt bân tangdhângan hip-hop, èyallè ḍâ' dhunnya èkting polana jhughân senneng nyongngo' pilem. Bâkto tabârân ka'angghuy amaèn è "The Adventure of Catching Lightning" Zara ḍâteng bân narèma tabârân kasebbhut.

## Filmografi

### Pilem

* 2018	Patowalangan Nyangghâp Kèlap (Mènangka 	Neta)
* 2021	Sowarghâ sè Ta' Èkerrongè 3 (mènangka Nadia)
* Bâ'ân & Rowa	(mènangka Zara)
* 2022	Bis Om Bhibhi' 
* Kontèlana' 3	(mènangka Citra)
* Bâ'ân & Rowa 2	 (mènangka Zara)
* 2024	Spor Aḍârâ (mènangka Kembang)

## Sombher
Rey Bong

Muhammad Fahreyza Anugrah Efrianda (lahèr tangghâl 26 Sèptèmber 2005), sè lebbi kalonta kalabân asma **Rey Bong** èngghi panèka palakon sareng moḍèl ḍâri Inḍonèsia. Salèrana molaè èkennal sareng bânnya' orèng nalèkana alakon ḍâlem sèrial Ḍâri Jenḍèla SMP sareng trilogi filem Si Doel the Movie.

## Kaoḍi'ân awwâlna
Rey lahèr kalabân asma lanjhâng Muhammad Fahreyza Anugrah Efrianda è tangghâl 26 Sèptèmber 2005 è Bengkulu. Salèrana tamaso' ana' bungso ḍâri tello' satarètanan. Orèng seppona asmana Iwan Efrianda sareng Esi Harfina. Rey ngaghungè ḍuwâ' kaka' sè asmana Fathia Damalisa Efrianda sareng Fanisya Griselda Efrianda.

## Karèr
Rey molaè akarèr kalabân amaèn è ḍâlem sèrial Sepatu Super. Salèrana alakon dhâddhi Reyhan è nalèkana salèrana aomor 8 taon. Taon 2016, Rey ngaollè tabârân kaangghuy amaèn è filem Nalèkana Mas Gagah Ondhur. Filem kasebbhut tamaso' filem lu-ghâlluna sè èmaènaghi ḍâlem ḍunia perfilemna. È taon sè sami, salèrana jhughân ngaollè tabârân kaangghuy amaèn è filem Rudy Habibie mènangka dhâddhi Fanny Habibie tor è filem Kaangghuy Angeline.

Asmana Rey molaè kalonta sajjhek alakon dhâddhi Abdullah ḍâlem trilogi filem Si Doel the Movie. È taon 2021, Rey molaè akarèr ka ḍunia tarik sowara. Salèrana makalowar sèttong laghu sè lu-ghâllu kalabân juḍul "Ka'rowa Sampèan".

## Sombher
Zaskia Gotik

**Surkianih**, sè èkennal Mènangka nyama Zaskia Gotik bân kadhâng èkennal mènangka nyama Zaskia Shinta Neng Gotik  ( rèmbi' 27 April 1990) iyâ arèya sala sèttong panyanyè ḍangḍut Inḍonèsia sè asalla dâri kotta Bekasi.

## Parjhâlânan Lako
Zaskia ampon lèbur ka nyanyèyan molaè aomor 5 taon, namong ghi' ta' molaè anyanyè sacara profèsional kantos è taon pertama SMP . Saellana noro' è bânnya' lomba nyanyè, Zaskia ahèrra ollè mangghung biasa è sèttong kafè bân laènna. Kasennengânna ka'angghuy anyanyè aghâbây Zaskia kalowar ḍâri sakola'an bân nerrossaghi karèr mènangka Panyanyè. è taon 2008, Zaskia makalowar album sè ajuḍul "Ḍangḍut Mania Dhâdhâghân" è bâbâna label Minang Record . Salaèn laghu Ḍangḍut Mania Dhâdhâghân, sè bâḍâ è album panèka bâḍâ pan-bârâmpan laghu èngghi panèka Virus, Tang Nasèp, Kacèbâ, Menyelas, Cinta Samanis Maḍḍhu, Atè Rassa Seppè bân Laènna. È taon 2011 kasempadhân Zaskia ka'angghuy ghu-ongghu è dhunnya mosik molaè èbukka' lèbâr. nyamana èpèlè sareng label Big Indie Nagaswara ka'angghuy aghâbây laghu single. Ahèrra è bulân Oktober 2011, laghu pertamana sè ajuḍul "Sèttong Abaḍ" molaè èsirkulasi è warnèt. Zaskia ḍâlem gaya seni, mèlè gaya tradisional sè akompolaghi bânnya' beat sè ghâncang ècampor bân sowara DJ . Saellana jârèya, Zaskia lajhu makalowar laghu kaduwâ'na sè ajuḍul "Ajhâri Sèngko' Tuhan". Mèrek laghu "Tangdhâng Iti'" sè èpopuleraghi ternyata ngalamè kontrovèrsial. Sèttong kalompo' duo sè anyama De Mocca aghughât tangdhângan Zaskia polana èyangghep paḍâ bân tangdhângan De Mocca, sè anyama Tangdhâng Bhibhi'. Zaskia dhibi' ngoca' jhâ' tangdhângan panèka ampon dhâddhi mèrek promosina molaè èmolaè è taon 2005. Nyamana tangdhângan panèka jhughân èbhâkta sareng masyarakat, bânnè inisiatif dhibi'. Saellana ajhâlânaghi rembhâghân antara kaḍuwâ' pihak, ahèrra kaḍuwâ'ân akor ka'angghuy ḍâmay, bân kaḍuwâ'ân terros mabâḍâ tangdhângan bân nyamana dhibi'. Dhâddhi, Zaskia lebbi èkennal mènangka Zaskia Gotik . È taon 2014, Zaskia ngaollè rèkor MURI polana aghâbây 7 klip piḍio è ḍâlem sèttong arè.

## Carèta Oḍi'
Tangghâl 22 April 2020, Zaskia ahèrra resmi akabin sareng pangosaha ḍâri Balikpapan sè aropa'aghi mantan lakèna aktris Imel Putri Cahyati, èngghi panèka Sirajuddin Mahmud Sabang. Zaskia èbhârkatè ana' sè partama sè anyama Arsila Bungalia Sirkiani è tangghâl 7 Nopèmber, kalabân kabâḍâ'ân prèmatur è omorra 8 bulân lèbât èlahèrraghi normal. Zaskia èbhârkatè ana' kaḍuwâ' sè anyama Alia Shatara Khansa è tangghâl 26 Sèptèmber 2022 lèbât rèmbi' normal jhughân. Zaskia ampon ngalahèrraghi ana' katello' sè anyama Afla è tangghâl 2 April 2025.

## Sombher
Cut Syifa

**Cut Syifa Hanasalsabila** (lahèr tangghâl 18 Sèptèmber 1998) èngghi panèka palakon sareng moḍèl Inḍonèsia. Salèrana molaè èkennal sareng orèng bânynya' karana alakon dhâddhi Maesaroh è ḍâlem sèrial Tokang Jhuwâl Bubur Ongghâ Hajji the Series.

## Kaoḍi'ân awwâlna
Asma lanjhângnga Cut Syifa èngghi panèka Cut Syifa Hanasalsabila sè lahèr tangghâl 18 Sèptèmber 1998 è Jakarta, Inḍonèsia. Salèrana tamaso' ana' bungso ḍâri Rommel Andriawan. Salèrana ngaghunghè ḍuwâ' kaka' lakè', èngghi panèka Teuku Anwar Sidiq Muhammad sareng Randy Andiputra. È taon 2021, Cut Syifa ampon yakin kaangghuy ngangghuy koḍung saterrossa.

## Pamolangna
Cut Syifa asakola SMP dari compo'na. Salèrana lulus SMA kalabân program akselerasi saèngghâ bisa mamarè SMAna è ḍâlem bâkto ḍutaon.

## Karèr

### Karèr è ḍâlem aktingna
Cut Syifa amolaè karèrna è ḍunia lakon kalabân dhâddhi figural ḍâlem sèrial Aisyah. Sajjhek taon 2007, Cut Syifa molaè amaèn pan-saponapan sèrial è tèlèvisi. Asmana sajen èkennal bânnya' orèng nalèkana salèrana alakon dhâddhi Maesaroh è ḍâlem sèrial Tokang Jhuwâl Bubur Ongghâ Hajji the Series.

## Sombher
Yunita Ababiel

**Yuyun Nabiela** èkennal jhughân mènangka Yunita Ababiel, iyâ arèya Panyanyè ḍangḍut sè kabhângsa'an Inḍonèsia. Yunita èkennal lèbât laghuna sè ajuḍul "Trauma" è  taon 1999.

## Parjhâlânan Lako
È bâkto awwâl karèr, Yunita aghuna'aghi nyama pangghung kalabân nyama Jujun N. (Panyanyè pop 1979-1990), Yuyun Nabiela bân Yunita Irani. Album ḍâ'-aḍâ'ân ajuḍul Seporana Sayang, sè aropaa'ghi awwâl ḍâri Karèr Panyanyè Ḍangḍut è dhunnya bur-lèburân Inḍonèsia. Album panèka èpakalowar è taon 1979 bân ghi' aghuna'aghi nyama Sriwahyuni. Nyama Sriwahyuni aobâ dhâddhi Jujun N. bâkto abâli ka laghu pop è taon 80-an. Jujun pertama kalè ètemmoè sareng pangarang lagu A. Riyanto bâkto Jujun aladhinè kancana, è taon 1980-an . È bâkto awwâl karèr, Jujun anyanyè lebbi bânnya' laghu pop bân 12 album pop sè ècèpta'aghi sareng A. Riyanto, Rinto Harahap bân Pompy . è taon 1979 kantos 1990. Saterrossa èobâ nyamana dhâddhi Yunita Ababiel sè èyangghuy è album sè anyama patokaran sè èpakalowar è taon 1997, sè dhâddhi titik bâlina è ḍâlem kamajuwân karèr nyanyèyanna. Ponca kaberhasèlanna  panèka bâkto makalowar album kaḍuwâ'ân, "Trauma" è taon 1999, polana lagu "Trauma" dhâddhi hits . Sajjhegghâ ngangguy koḍung, Yunita lebbi pokus ka'angghuy makalowar album Qosiḍâ.

## Carèta Oḍi'
Yunita panèka ana' sè kapèng empa' ḍâri sanga' tarètanan bân ampon abhâkalan sareng Alik Ababiel, mantan tokang ghitar otama, pamaddhek bân katowa band hard rock/rock n' roll/heavy metal taon 70-an "Mountain Boys" (1974–1983) bân panolès laghu molaè 29 Juni 1979 . Awwâllâ èjâḍwâlaghi 11 Jânuwâri 1980, pakabinan Yunita bân Alik èpamonḍur. Pakabinan rèng-orèng rowa èbhârkatè ana' ennem. Yunita Ababil sèdhâ pokol 01.00 WIB, Ahad (13/7) è romana, Depok, Jhâbâ Bârâ'.

## ḍIskografi

### Album Stuḍio

### Populèr

* Vol. 1 (mènangka Jujun N., 1979)
* Vol. 2 (mènangka Jujun N., 1980)
* Vol. 3 (mènangka Jujun N., 1981)
* Vol. 4 (mènangka Jujun N., 1982)
* Vol. 5: Bâ'ân sè Pertama (mènangka Jujun N., 1983)
* Vol. 6 (mènangka Jujun N., 1984)
* Vol. 7 (mènangka Jujun N., 1985)
* Vol. 8 (mènangka Jujun N., 1986)
* Vol. 9 (mènangka Jujun N., 1987)
* Vol. 10 (mènangka Jujun N., 1988)
* Vol. 11 (mènangka Jujun N., 1989)
* Vol. 12 (mènangka Jujun N., 1990)

### Ḍangḍut

* Saporana Sayang (mènangka Sriwahyuni, 1979)
* Ujang Eneng (mènangka Yunita Irani, 1991)
* Sabbhâr (mènangka Yunita Irani, 1997)[1]
* Patokaran (1997)
* Trauma (1999)
* Rassana Rèng Binè'/Pangakowan (2001)
* Ghuli (2002)
* Yunita AbabiAel sè Palèng Bhâghus (2012)

## Sombher
Yulia Citra

**S. Yuliatin Citra** otabâ lebbi èkennal mènangka **Yulia Citra** ( lahir 24 Januari 1972) panèka sala sèttong penyanyi bân aktris dangdut Indonesia . èkennal mènangka sala sèttong anggota Manis Manja Group kalabân Ine Sinthya, Lilis Karlina, Murni Chania bân Kitti Nurbaiti è taon 90-an. Salaèn Manis Manja Group, Yulia jhughân ampon makalowar pan-bârâmpan album solo dangdut.

Biografi

Yulia Citra sè mowana mirip sareng penyanyi Swèdia, Agnetha Fältskog panèka penyanyi dangdut sè andi' sowara sè merdu bân alos, kamampowanna kaangghuy anyanye lagu dangdut ta' kera èraguaghi, namong ghi' bânnya' sè ta' kennal dâ' sala sèttong anggotana Manis Manja Group. Tikungan bân belokan karirna ampon madhateng jhâjhârbâ'ân, namong polana konsistensi sè samporna, penyanyi panèka, sè nyamana aslina S. Yuliatin, aghâdhui kennengngan khusus è atèna para penggemar dangdut bân è dunnya dangdut dhibi'. Pottrena Bapak Abdul Rachman Soedjalwo (Almarhum) sareng Bu Hj. Maemunah, sè katoronan Bâlândhâ bân Swèdia, ampon abit abâgiyâghi bhângon seni dangdut sè bânnya' èkasennengi sareng orèng Indonesia. Ebhu dâri duwâ' pottra sè anyama Kevim Maulana Prastio bân Arya Erlangga Prastio sè èmolaè èmolaè èngghi panèka single sè èjudhul Bunga Desa kalabân asma Yuliatin Citra. Nangeng, dewi ontong gi’ ta’ badha e penggirra ana’ se nomer empa’ dhari enem sataretan, karana tembang Bunga Desa ta’ cokop ngangkat karir e dunnyana dangdut. Namong, èpon terros ausaha kalabân nyoba' alako bersama sareng pan-bârâmpan musisi kaangghuy ollè karya sè lebbi beccè'. Panèka mempe ghâbây bhân-sabbhân panyanyi kaangghuy andi' album dhibi', akadhi jhughân sè andi' nyamana sè kalonta Yulia Citra (Sabellunna Yuliatin Citra), nyamana panèka èpasang è album pertamana "Dibalik penantian". sampè' satèya, bân kalabân album panèka nyamana molaè èpaènga' bân èkennal sareng para penggemar dangdut. Ban ampon ebukteyagi ja’ pan-saponapan albumna ampon daddi hits musik dangdut e Nusantara. ngaongga'aghi nyamana dhâddhi sala sèttong penyanyi sè èbâdâna cè' èhormati. È bâbâ panèka dhaftar album-album sè ella èkontribusiaghi mènangka kontribusi dâ' perkembangan musik dangdut Indonesia.

Diskografi

Album solo

* *[[:id:Di_Balik_Penantian|Di Balik Penantian]] (1994)*
* *[[:id:Pestamu_Dukaku|Pestamu Dukaku]]* (1996)
* *[[:id:Pendusta_Cinta|Pendusta Cinta]]* (1999)
* *[[:id:Minggat|Minggat]] [[:id:(Album_Campur_sari)|(Album Campur sari)]]*
* *[[:id:Jembatan_(album)|Jembatan]]* (2000)
* *[[:id:Mimpi_Manis_(album_Yulia_Citra)|Mimpi Manis]]* (2008)

Bersama Manis Manja Group

* *[[:id:Aduh_Buyung|Aduh Buyung]]* (lagu "Aduh Buyung", 1993)
* *[[:id:Jodoh|Jodoh]]* (1994)
* Cinta (1995)
* *[[:id:Biduan|Biduan]] (1996)*
* Hanya Cinta Yang Kupunya (1997)
* Exclusive Dangdut Slow Rock (1999)
* Jangan Menggoda (2001)
* Bete (2008)
* 20 Tahun Berkarya Koleksi Terbaik (single lagu "Rela" new aransemen (2013)
* 10 Karya Emas Fazal Dath (Konser Pallapa), Lagu : Setangkai Bunga Padi, Janur Kuning, Bisik Bisik Tetangga (2015)
* Isu (Single) (2018)
* Dalam (Single) (2020)
* Setengah Sayang (Single) (2020)
* Berkah Ramadhan (Single Religi) (2021)
* Yatim Piatu (Single Religi) (2024)
Teuku Ryan

**Teuku Ryan Rezky Hamzah** (lahèr è tangghâl 23 Oktober 1975) panèka aktor bân moḍel asal Inḍonèsia. Ryan èkennal bânnya' orèng karana bherkat peranna è serial  *Si Yoyo*.

## Kaoḍi'ân Pribaḍi
Ryan akabin bân Vira Yuniar è tangghâl 6 Maret 2004. Ḍâri hubungan ka'ḍinto ebherkaddhi ḍuwâ' ana': Cut Sjalinni Ryan  lahèr è tangghâl 14 Ḍèsèmber 2004, bân Teuku Prayaa Alcany Ryan lahèr è tangghâl 20 Jânuwari 2006. è awwâl Juli 2009, Ryan ngajuwâghi cerrai. Siḍang lughâlluna èjadwalaghi è tangghâl 6 Juli 2009. Namong, polana ramana Ryan sèdhâ, siḍang ètunḍa polana parnyo'onanna Vira. Akhèrra, rèng-orèng rowa motossaghi ka'angghuy abâli pole è taon 2011.

## Kalakoan
Ryan molaè alako neng è dhunnya hiburân dhâddhi moḍel è taon 1990. Ryan dhâddhi finalis è Coverboy majalah Moḍe è taon 1992. Saterrossa Ryan nyoba' ka dhunna nyanyian abhâreng Ari Sihasale, Johanḍy Yahya, bân Surya Saputra ka'angghuy abhânto banḍ Cool Colors. È taon 1996, polana alako sè sibuk dhâddhi aktor, Ryan motossaghi ka'angghuy kalowar ḍâri band.

## Filmografi

### Film

### Televisi

## Sombher
Ernie Djohan

**Hj. Ernie Irawaty Djohan**, otabâ lebbi èkennal mènangka **Ernie Djohan** (lahèr 6 April 1951), panèka sala sèttong panyanyi bân aktris Indonèsia. Albumna, *Teluk Bajur* (Teluk Bayur), maso' ḍâlem daftar "150 Albums palèng bhâghus salanjhenga bâkto" vèrsi majalah Rolling Stone Indonesia è uruḍhân ka-132 bân  Ernie Djohan bâḍâ è paringkat 29 ḍâlem Inḍonèsia 100 Greatest Singer ḍâri majalah Rolling Stone Indonesia.

Rekkaman partamana è Singapura taon 1962 èlakonè è Phillips Recording Company. Salanjhânga karirra, Ernie Djohan makalowar bânnya' album è Singapura. Lagu-lagu sè palèng èkennang panèka *Teluk Bayur*, *Kau Selalu di Hatiku*, *Mutiara yang Hilang*, bân *Senja di Batas Kota.*

## Ka'odi'ân Awwâl
Salèrana panèka pottrè sè kapèng empa' dâri 8 sataretanan è dâlem kâlowarga diplomat HM Djohan Bakhaharudin & Siti Zanidar sè toman odi' è Den Haag, Bâl'''â'''ndahâ bân Singapura.

## Karir
Mènangka pottrana diplomat, Ernie bânnya' matadâ' bâkto ghi' kènè'na è Bâlândhâ bân Singapura. È omor 11 taon è taon 1962, Ernie, sè senneng anyanyi tampel bân ḍhâḍḍhi juwara è acara Raḍio Talentime è Singapura.È taon sè paḍâ, Ernie sè mâkkèllè sakola'anna ḍhâḍḍhi juwara partama polè è *All Singapore's School Talentime*. Salèrana pas èyajhâ' arekkam sareng label "Philips Singapura" anyanyi lagu-lagu è abhâsa Inggris bân Mâlaju, lagu partama karjâ Sjaiful Bachri sè bhul-ombhulla "Kalau Awak Seorang Kawan" sareng kaka'na Liesda Djohan-Howell bân abhângon duo 'The Ernie Sisters  Namong, è bâkto bâdâ Konfrontasi, Ernie bân kâlowargana èyolok sareng Presiden Soekarno ka'angghuy molè ka Indonesia.

## Sombher
Sammy Simorangkir

**Henḍra Samuel Simorangkir**, èkennal dhâddhi **Sammy Simorangkir** (lahèr 8 Sèptèmber 1982), èngghi panèka mantan vokalis Kerispatih. Penyanyi panèka molaè lakona dhâddhi vokalis è taon 2003. Sammy paneka tarètanna Sari Simorangkir.

## Biografi
Henḍra Samuel Simorangkir, otabâ lebbi èkennal kalabân nyama Sammy, perna dhâddhi fokalis Kerispatih. Namong, sabellunna, pottrana Ḍ.N. Simorangkir sareng Tiur Iḍa Simanjuntak, salèrana aropa'aghi finalis è  Inḍonesian Idol musim ka sèttong.

Bâkto Kerispatih èpaddhek è tangghâl 21 April 2003, orèng asli Meḍan ghi' ta' abhâreng Baḍai, Arief, Anḍika, bân Anton. Kalagghuwânna, è arè Ahaḍ Farabi, mantan pacar Nania Iḍol resmi noro' banḍ dhâddhi vokalis banḍ.

Kalabân Kerispatih, salèrana ampon makalowar sèttong album kompilasi, Gulalikustik (2004), bân empa' album solo: Kejujuran Hati (2005), Nyata Kurang (2007), Tak Lekang Oleh Waktu (2008), bân Semua Tentang Cinta (2009).

Kalabân kakak binè'na, Sari Simorangkir, Sammy jhughân ampon ngèbâ pan-bârâmpan lagu religi.

tangghâl 16 April 2012, Sammy makalowar album se anyama *Aku Kembali*. Album panèka aghândhu' 12 lagu anyar. Album panèka namong èjhuwâl è gerai KFC è Inḍonesia.

## Kasus
tangghâl 9 Ḍèsèmber 2009, mantan pacarra Nania Yusuf ètuḍuh ngèco’ Honḍa Civic anḍi’na orèng bine’ sè anyama Giska. Sammy èkoni'i polisi ka'angghuy ètanya'aghi è Polsek Mampang.

hita' marè kasus Sammy bân Giska ghi' bâdâ è ranah hukum, è tangghâl 2 Pèbruari 2010, Sammi aurusân è ḍâlem masalah bân polisi. Sammy etangkep neng è kossan è ḍaerah Peḍurenan Sawits setia buḍi, Jakarta Tengnga. è kamar kasebbhut ètemmo bhungkosân paket sabu -sabu bân alat hisabbhâ. Sammy langsung èghibâ ka Polres Jakarta Pusat. Tes urin èkonfirmasi jhâ' sammi aghuna'aghi narkoba, bân sammi ècapo' unḍâng unḍang Narkoba, kalabân okoman maksimal 12 taon.

## Diskografi

; Bersama Kerispatih

*Gulalikustik* (2004) - kompilasi

*Kejujuran Hati* (2005)

*Kenyataan Perasaan* (2007)

*Tak Lekang Oleh Waktu* (2008)

*Semua Tentang Cinta* (2009)

; Album Solo

*Aku Kembali* (2012)

*Aku Kembali Repackage* (2013)

*Live At Music Everywhere* (2022)

*Kisah Abaḍi* (2022)

*Yang Terbaik* (2025)

; Album kompilasi

*Ḍamai Bersama-Mu* (2011)

*KFC Adu Bintang* (2013)

*Persembahan Bagi-Mu* (2013)

*KFC Adu Bintang 2* (2014)

*Fariz RM & Dian PP In Collaboration With* (2014)

; Album rohani

*Light Up Christmas* (2013)

## Sombher
Slamet Rahardjo

**Slamet Rahardjo Djarot** (lahèr 21 Jânuwari 1949) panèka aktor, sutradara, bân panolès skènario ḍâri Inḍonèsia. Èkennal lebbi dâri 50 taon polana karirra mènangka orèng sè serba bisa bân kabâdâ'ânna sè kuat bân rèyalistis è lajâr, salèrana panèka sala sèttong aktor sè palèng èseggânè è generasina. Salèrana ampon narèma bânnya' pengarghâ'ân tamaso' bâllu' piyala Citra. 

Panampelanna sè èkasennengi tamaso' sè palèng èpojhi è bâkto jârèya, èngghi panèka è ḍâlem drama romantis akadhi *Ranjang Pengantin* (1974) bân *Di Balik Kelambu* (1983).

Salanjhânga karirra, salèrana ampon narèma bânnya' pengarghâ'ân, ènominasiaghi ka'angghuy Piala Citra è Festival Film Indonesia, è antarana ghâbây Aktor Palèng bhâghus, Aktor Pendukung palèng Bhâghus, Penata Musik palèng Bhâghus, Panolès Skenario palèng Bhâghus bân Sutradara palèng Bhâghus, sè maḍhâḍḍhiyâghi salèrana sala sèttong *sineas* sè palèng bânnya' ènominasi'aghi è dâlem sajhârâ acara kasebbhut. Salèrana ampon mennang lèma' pengarghâ'ân, èngghi panèka *Kembang Kertas* (1985) bân *Kodrat* (1986) mènangka Sutradara palèng Bhâghus; *Ranjang Pengantin* (1974) bân *Di Balik Kelambu* (1983) mènangka Aktor palèng Bhâghus; bân *November 1828* (1979) mènangka Penatah Musik palèng Bhâghus—sâreng Franki Raden bân Sardono W. Kusumo.

## Sombher
Dino Patti Djalal

Dino Patti Djalal (lahèr 10 Sèptèmber 1965) panèka bekkèl Menteri Lowar Naghârâ Indonesia sè ajabat dâri 14 Juli 2014 kantos 20 Oktober 2014, salèrana aghentè'è Wardana sè ollè tugas anyar mènangka Duta Rajâ Indonesia ghâbây Turki. Dino toman dhâddhi Duta Rajâ Indonesia ghâbây Amerika Serikat, Salèrana èlanti' tangghâl 10 Agustus 2010 sareng Prèsidèn Susilo Bambang Yudhoyono, bân salèrana nyorot è bulân Sèptèmber 2013 ghâbây noro' Konvènsi Calon Prèsidèn Partai Dèmokrat 2013.

## Kaodi'ân Awwâl bân pendidikan
Dino lahèr dâri eppa'na sè anyama Hasjim Djalal  bân èbhuna sè anyama Jurni. Rèng seppona asalla dâri Ampek Angkek, Agam, Somattra Bârâ'. Eppa'na panèka Hasyim Djalal, jhughân panèka diplomat Indonesia kasohor.

Pendidikan èjhâlâni dâri SD, SMP Al Azhar, tor lanjut pendidikan ka McLean High School, Amerika Serikat, terros alanjut pendidikan S-1 ka Universitas Carleton. Gellar M.A. èkaollè dâri Univèrsitas Simon Fraser è Kanada kantos ollè gellar doktor bidang hubungan internasional è London School of Economics and Political Science.

## Karir
Karirra èmolaè taon 1987 bâkto maso' Departemen Lowar Naghârâ. Pan-bârâmpan panugasân penting toman èjhâlâni, iyâ arèya mènangka Jubir Satgas P3TT (Palaksana Panantowan Pendapat è Timor Tèmor), Kapala Departemen Politik KBRI Washington bân Dirèktur Amerika Dâjâ bân Tengnga Departemen Lowar Naghârâ. Salèrana sempet ajabat mènangka Dirèktur Urusân Amerika Dâjâ bân Amerika Tengnga è Departemen Lowar Naghârâ Republik Indonesia, sabelluna akhèrra asareng Andi Mallarangeng pas èyangka' dhâddhi juru cacana Prèsidèn bâkto Susilo Bambang Yudhoyono dhâddhi Prèsidèn Indonesia.

## Kaodi'ân pribadi
Binèna, Rosa Raj Djalal, samangkèn dhâddhi dokter ghighi. Dâri hasèl pakabinanna sareng  Rosa, Dino andi' tello' ana', nyamana panèka Alexa, Keanu, bân Chloe.

Tarètan lakè'na, Iwan Djalal, samangkèn alako mènangka èksekutif perusahaan swasta. Tor tarètan binè'na, Dini Djalal, alako dhâddhi wartawan è Amerika Serikat.

## Tandhâ Kahormadhân

### Dâlem Naghârâ

* Bintang Mahaputera Adipradana (25 Agustus 2025)
* Bintang Mahaputera Otama (11 Oktober 2014)
* Bintang Jasa Otama (10 Agustus 2010)

### Lowar Naghârâ

* Ukraina : Order of Merit 3rd Class (2024)

## Sombher-sombher
Ghunong Merbabu

**Ghunong Merbabu** (Hanacaraka: ) panèka ghunong apoy sè ajennis *Stratovulcano* sè bâḍâ saccara *geografis* è 7,5° LS bân 110,4° BT. Saccara *administratif*, ghunong Merbabu panèka bâḍâ è wilajâ Kabutèn Magelang è bâ ghunong bun bârâ' bân Kabupatèn Boyolali è bâ ghunong bun tèmor bân lao', Kabupatèn Semarang è bâ ghunong bun ḍâjâ, Propinsi Jhâbâ Tengnga.

## ''Ètimologi''
Ghunong Merbabu èkennal lèbât naska-naska bâkto pra-Islam (sabellumma Islam) mènangka Ghunong Damalung otabâ Ghunong Pam(a)rihan. è bâ ghunongnga toman bâḍâ patapa'an sè kalonta sè toman èyèntarè sareng Bujangga Manik è abad ka-15. Mènorot ètimologi, "merbabu" panèka asalla ḍâri papolongan oca' "*meru*" (ghunong) bân "*abu*" (abu). Nyama merbabu panèka ghi' bhuru bâḍâ è catettan-catettan Bâlândhâ.

## ''Geologi''
Ghuliyân vulkanik Ghunong Merbabu Towa abhâreng kalabân Ghunong Ungaran Towa bân Ghunong Soropati, èparkèra'aghi kadhâddhiyân è jhâman Pleistosen Tengnga-Ahèr. Bhâdhân Ghunong Merbabu sè bâḍâ samangkèn aropa'aghi karocot vulkanik sè tabhentu' è bâkto Pleistosen Ahèr-Holosen.

## Sombher
Basrief Arief

Basrief Arief (23 Januwari 1947 – 23 Maret 2021) panèka Jhâksa Aghung sè molaè ajabat tangghâl 26 Novèmber 2010 kantos 20 Oktober 2014, kalabân Darmono bân Andhi Nirwanto mènangka bekkèl Jhâksa Aghung.

## Kaodi'ân

### Pendidikan bân karir
Basrief Arief panèka lulusan S-1 Hokom Perdata Fakultas Hokom Univèrsitas Andalas (1975) bân Program Pasca Sarjana Fakultas Hokom Univèrsitas Padjadjaran (2000).

Basrief Arief ngawwâli karirra mènangka Asistèn Pidum Kajhâksa'an Tèngghi Jakarta, dhâddhi Staf Ahli Kajhâksa'an Aghung RI, Kapala Biro Umum, bân Kapala Kajhâksa'an Tèngghi Jakarta. Dâlem karirra salèrana toman ajabat mènangka Kapala Kajhâksa'an Naghârâ Belawan, terros ajabat Kapala Kajhâksa'an Naghârâ Cibinong, tor Kapala Kajhâksa'an Naghârâ Jakarta Pusat. Basrief panèka bekkèl Jhâksa Aghung è taon 2005 kantos bâkto pènsiunna è bulân Fèbruari 2007

Pan-bârâmpan pendidikan kadinasân sè èjhâlâni saellana dhâddhi bâgiyân dâri Kajhâksa'an Aghung panèka pendidikan-pendidikan Susdas Wira Intel (1987), Trampil Jhâksa Pidum (1988), Spadya (1990), Panyelundhubhân (1992), Sespanas (1995), Lemhanas (1991), tor Parjhanjhiyân RI-Prancis (2003) è Prancis.

Arief èlanti' è Maligi Naghârâ sareng Prèsidèn Susilo Bambang Yudhoyono è arè Juma'at, 26 Novèmber 2010. Salèrana aghentè'è Hendarman Supandji sè ampon mamarè periode jabadhânna.

Nyama Basrief Arief bânnya' èbhut-sebbhut sejjhâk taon 2000 bâkto salèrana ajabat dhâddhi Kapala bâgiyân Humas Kajhâksa'an Aghung, sè jhughân akembhâng aon-taon pas dhâddhi jhâksa aghung ngodâ Intelijen. Dâlem jabadhân kasebbhut, Basrief toman dhâddhi Katua Tim Terpadu sè Nyarè Tarpidana bân Tarsangka Perkara Tèngka Pidana Korupsi, otabâ lebbi kasohor èsebbhut Tim Pemburu Koruptor. 

## Kaodi'ân Pribadi

### Kalowarghâ
Basrief Arief panèka ana' dâri eppa'na sè anyama Bagindo Bachtiar Arief bân èbhuna sè anyama Siti Aminah, orèng Minangkabau sè asalla dâri Padang Pariaman sè arantau ka Muara Enim, Somattra Lao'.[4] salèrana panèka ana' partama dâri sapolo orèng satarètanan. Eppa'na Basrief panèka sala sèttong pejabat è PN Tambang Arang Bukit Asam kantos sèdhâna.

Basrief akabin sareng Asminar sè asalla dâri Pekanbaru, Riau, bân andi' tello' ana' (Abraham Arief, Barnal Arief, bân Elfira Arief) tor empa' kompoy.

## Tandhâ Kahormadhân

* Bintang Mahaputera Adipradana (2014)
* Satyalancana Karya Satya XXX taon (2003)
* Satyalancana Karya Satya XX taon (1999)
* Satyalancana Karya Satya X taon

## Sombher-sombher
Darmono (jaksa)

Darmono (5 Juni 1953 – 6 Oktober 2025) panèka mantan jhâksa è Kajhâksa'an Republik Indonesia. jabadhân struktural sè èjhâlâni Darmono sabelluna pènsiun panèka bekkèl Jhâksa Aghung sè èkaollè sejjhâk 23 Dèsèmber 2009 aghentè'è Abdul Hakim Ritonga sè nyorot. Tangghâl 24 Sèptèmber 2010 Prèsidèn Republik Indonesia Soesilo Bambang Yudhoyono ngangka' Darmono mènangka sè ajhâlâni tugas (plt) Jhâksa Aghung aghentè'è Hendarman Supandji sè èpaambu kalabân hormat lèbât Sorat Kapotosan Prèsidèn Nomer 104 Taon 2010. Darmono ambu ajabat ajhâlâni tugas Jhâksa Aghung è bulân Sèptèmber 2010 saellana Prèsidèn Soesilo Bambang Yudhoyono ngangka' Basrief Arief mènangka Jhâksa Aghung definitif.

## Kaodi'ân

### Pendidikan
Darmono molaè pendidikan è bidang hokom kalabân akuliyah è Fakultas Hokom Univèrsitas Islam Indonesia (UII) Yogyakarta bân lulus dhâddhi sarjana taon 1977. Pendidikan Pasca Sarjanana èjhâlâni dâlem jurusan Magister Manajemen Sakolah Tèngghi Èlmo Èkonomi (STIE) IPWI Jakarta bân lulus taon 2001. Gellar doktor Darmono èkaollè dâri Univèrsitas Padjadjaran (Unpad) Bandung taon 2010. Disertasi sè ètolès bân èkèbâ ka sidang tabukka' ujiyân doktor ajudul "Eksistensi Lembaga Pengawasan Fungsional Dalam Kaitannya Dengan Upaya Pencegahan Tindak Pidana Korupsi". Darmono ollè gellar doktor kalabân prèdikat Cum Laude. Katua tim promotor dâlem sidang doktor darmono panèka Prof. Dr. H. Pontang Moerad BM, SH.,MH.

## Karir
Darmono amolaè karir mènangka jhâksa kalabân dhâddhi Kapala Sèksi Operasi Kajhâksa'an Naghârâ Raba è Bima, Nusa Tenggara Bârâ' taon 1981. pan-bârâmpan jabadhân struktural è Kajhâksa'an Republik Indonesia toman Darmono jhâlâni, iyâ arèya  Kapala Kajhâksa'an Naghârâ Pariaman Somattra Bârâ', Kapala Kajhâksa'an Naghârâ Cilacap, Kasubdit Upaya Hokom bân Èksekusi Dit Orharda Pidum Kejagung, Kapala Kajhâksa'an Naghârâ Jakarta Bârâ', bekkèl Kapala Kajhâksa'an Tèngghi Lampung, bekkèl Kapala Kajhâksa'an Tèngghi DKI Jakarta, Kapala Kajhâksa'an Tèngghi Kalimantan Bârâ', Kapala Kajhâksa'an Tèngghi DKI Jakarta, Inspèktur Pidsus Datun, Kapusdiklat Kajhâksa'an RI, Jhâksa Aghung Ngodâ Pangawasan, Jhâksa Aghung Ngodâ Pembinaan. Salaènna è internal Kajhâksa'an Darmono jhughân toman èberri' tugas mènangka angghuta Satuan Tugas Pemberantasan Mafia Hokom (tatgas) sè sala sèttongnga ngurussi kasus Gayus Tambunan. Bâkto ngurus kasus kasebbhut, pan-bârâmpan sangka'an mèrèng kalowar dâ' ka satgas sè èpakalowar sareng Gayus Tambunan. Satgas èsangka ampon amolitisasi kasus Gayus kalabân arèkayasa èntara Gayus ka Singapura.

## Sombher-sombher
Franki Raden

**R. Franki S. Notosudirdjo** otabâ lebbi èkennal kalabân nyama **Franki Raden** (lahèr 4 Jânuwari 1953) panèka musikus dâri Indonèsia. Nyamana èkennal mènangka penata musik ka'angghuy filem bân nga'ollè pan-bârâmpan pangarghâ'ân è dâlem Festival Film Indonèsia. Salaèn amaèn musik, Franki jhughân nolès artikel è pan-bârâmpan  mèdia massa.

## Carèta Oḍi'
Franki Raden èlahèrraghi kalabân nyama R. Franki S. Notosudirdjo è Jakarta è tangghâl 4 Jânuwari 1953. Salèrana ampon mamarè pendidighânna è Jurusân Musik Institut Seni Jakarta è taon 1974, saterrossa è taon 1976 salèrana jhughân ajhâr sataon è Sakola Tèngghi Filsafat Driyarkara. Franki Raden narèma Piyala Citra mènangka Ilustrasi Musik palèng Bhâgus è Festival Film Indonesia (FFI) taon 1979 lèbât filem *November 1828.* Maskè jârèya filem katello'na, sa'amponna *Bulu-bulu Cendrawasih* bân filem dokumèntèr *Akupun Bisa*. Saterrossa sa'ampona salèrana molaè serrèng maso' mènangka nominasi lèbât pan-bârâmpan filem è antarana, *Rembulan dan Matahari* è FFI taon 1980, *Roro Mendut, Titian Serambut Dibelah Tujuh*, bân *Kembang Kertas* è FFI taon 1985 bân *Kejarlah Daku Kau Kutangkap* è FFI taon 1986. Sa'ellana narèma pangarghâ'ân piaya Citra polè dâlem è filem *Nagabonar* è taon 1986 è Festival Film Indonesia taon 1987, Franki istirahat dâri lalakon industri filem, èntar ka Amèrika Serikat ka'angghuy namba èlmo bân matèngghi pangataowân, khosossa è bidâng musik. Salaèn aghâbây komposisi, ngajhâri, bân aberri' caramah, salèrana jhughân acaca è pan-bârâmpan seminar bân nolès ghâbây pan-bârâmpan mâdia massa.

## Sombher
Hendarman Supandji

Hendarman Supandji (lahèr 6 Januwari 1947) panèka Jhâksa Aghung Indonesia sejjhâk 9 Mèi 2007 kantos 24 Sèptèmber 2010. Salèrana aghentè'è Abdul Rahman Saleh bân èghentè sareng bekkèl Jhâksa Aghung Darmono (mènangka sè ajhâlâni tugas). Sabelluna è paambu, sejjhâk tangghâl 22 Sèptèmber 2010 karesmiyan jabadhân Hendarman dhâddhi debbat, èsosol Kapotosan Mahkamah Konstitusi sè narèma sabâgiyân gugadhân Yusril Ihza Mahendra dâ' bâkto jabadhânna Jhâksa Aghung dâlem UU No. 16 Taon 2004. 

Salèrana panèka kaka'na Calon Gubernur DKI Jakarta periode 2012 - 2017, Hendardji Soepandji bân Gubernur Lemhanas periode 2010 - 2015, Budi Susilo Soepandji.

## Pendidikan

* SMAN 1 Magelang (1965)
* Fakultas Hokom Univèrsitas Diponegoro (1972)

## Karir

* Kajhâksa'an Naghârâ Jakarta Pusat, 1979-1981
* Pusat Operasi Intelijen Kajhâksa'an Aghung, 1982-1983
* Èbhânto è Bhâdhân Koordinasi Instruksi Prèsidèn ghâbây masalah narkotika bân èbhânto è Botasupal Bakin, 1984-1985.
* Kapala sèksi pangurusân tèngka pidana umum intelijen Kajhâksa'an Aghung, 1985-1990
* Atase Kajhâksa'an è KBRI Bangkok, 1990-1995
* Kapala Pusdiklat Kajhâksa'an Aghung, 1995-1996
* Asistèn Perdata bân TUN è Kejati Palèmbang, 1996-1997
* Staf khusus Jhâksa Aghung, 1998
* Kapala Biro Keuangan Kajhâksa'an Aghung, 1998-2002
* Jhâksa Tèngghi è Yogyakarta bân Sèkretaris Jhâksa Aghung Ngodâ Pangawasan
* Jhâksa Aghung Ngodâ Pidana Khusus 25 April, 2002-2004
* Jhâksa Aghung 2007-2010
* Kapala Bhâdhân Partanahan Nasional

## Jhâksa aghung

### Kontrovèrsi Kapotosan MK
Nyosol Kapotosan Mahkamah Konstitusi è tangghâl 22 Sèptèmber 2010 sè narèma sabâgiyân gugadhânna Yusril Ihza Mahendra dâ' bâkto jabadhân Jhâksa Aghung dâlem UU No. 16 Taon 2004, resmina jabadhânna Hendarman dhâddhi debbat. Mètorot Katua MK Mahfud MD, mètorot Kapotosan kasebbhut, sejjhâk 22 Sèptèmber 2010 kol 14.35 WIB, Hendarman ampon ta' dhâddhi jhâksa aghung sè resmi polè. Tor pamarènta lèbât Menteri Sèkretaris Naghârâ Sudi Silalahi bân Staf Khusus Prèsidèn Bidang Hokom Denny Indrayana, teptep parcajâ jhâ' jabadhânna Hendarman sah polana tadâ' è bâgiyân dâlem Kapotosan MK sè nyata'aghi ponapa sè èkabâlâ sareng Mahfud kasebbhut.

Tangghâl 24 Sèptèmber 2010, Prèsidèn Susilo Bambang Yudhoyono mamarè debbat kalabân makalowar Kapotosan Prèsidèn sè maambu Hendarman. Sejjhâk èpakalowar keppres kasebbhut, Hendarman resmi èpaambu bân tugas tor wewenangnga èjhâlâni sareng bekkèl Jhâksa Aghung Darmono mènangka pejabat sakejjhâ'.

## Sombher-sombher
Roy Suryo

Kanjeng Raden Mas Tumenggung Roy Suryo Notodiprojo (lahèr 18 Juli 1968) panèka pakar tèlèmatika bân mantan politikus Indonesia sè toman ajabat mènangka Menteri Dâd-ngodâdhân bân Olahraga è bâbâ pamarènta'anna Prèsidèn Susilo Bambang Yudhoyono è Kabinèt Indonesia Bersatu II. Roy panèka mantan politikus Partai Dèmokrat sè toman ajabat mènangka angghuta Dèwan Perwakilan Rakyat Republik Indonesia.

Mènangka tokoh sè ngangghep abâ'na ahli tèlèkomunikasi bân multimedia, Roy ollè status sèlèbritas polana ampon nganalisis bân aberri' komèntar ka'asliyân bhuktè dâlem skandal politik bân sèlèbritas, akadhi kandhâ'ân lèbât tèlpon sè bhucor tor rekkaman sèks. Roy Suryo serrèng dhâddhi narasumber è pan-bârâmpan mèdia massa Indonesia ghâbây bidang Tèknologi informasi, fotografi, bân multimedia. Roy Suryo toman dhâddhi parèntèng lampa e-Lifestyle è Metro TV saabiddhâ bâllu' taon bân acara Orbit è TVRI tello taon abiddhâ. Salèrana èakoè mènangka ahli informatika bân serrèng aberri' seminar, workshop tor kuliyah umum è bidang Informatika, multimèdia, bân tèlèmatika.

Roy Suryo mamarè kuliyah Jurusan Èlmo Komunikasi Univèrsitas Gadjah Mada (1986-1991), terros ngajhâr è Jurusan Senni Mèdia Rekkam Institut Senni Indonesia Yogyakarta taon 1994-2004. Salèrana jhughân toman ècatet mènangka pangajhâr è Program S-1 bân D-3 Komunikasi UGM, ngajhâr fotografi (SPC-212P) bâllu' semèster tapè astatus mènangka Dosèn teptep è ISI Yogyakarta.

Roy Suryo toman ècatet mènangka sala sèttong konsultan tèknis è situs resmi Prèsidèn Susilo Bambang Yudhoyono tor toman ajabat mènangka Katua departemen komunikasi bân informasi è Partai Demokrat, dhâddhi PJ rèdaksi è situs resmi Partai Dèmokrat kantos salèrana nyorot mènangka kader tor kapengurusan Partai Dèmokrat tangghâl 11 Maret 2020. Tangghâl 15 Januwari 2013 Roy Suryo resmi èyangka' Prèsidèn Susilo Bambang Yudhoyono mènangka Menteri Dâd-ngodâdhân bân Olahraga aghentè'è Andi Alfian Mallarangeng sè èteptepaghi mènangka tarsangka sareng KPK polana noro' dâlem  kasus Korupsi Hambalang.

## Sombher
Andi Alifian Mallarangeng

Andi Alifian Mallarangeng (lahèr 14 Maret 1963) panèka pejabat bân jhughân pangamat politik Indonesia sè ajabat mènangka Menteri Dâd-ngodâdhân bân Olah Raga dâlem Kabinèt Indonesia Bersatu II. Salèrana jhughân toman ajabat mènangka juru caca kaprèsidènan ghâbây Prèsidèn Susilo Bambang Yudhoyono. Salèrana jhughân ajabat dhâddhi pamimpin rèdaksi situs wèb Prèsidèn Susilo Bambang Yudhoyono. Tangghâl 7 Dèsèmber 2012, salèrana resmi nyorot dâri jabadhânna mènangka menteri saellana salèrana èteptepaghi mènangka tarsangka dâlem kasus proyèk pusat olahraga Hambalang Bogor, Jhâbâ Bârâ' sareng KPK. Pangadhilân aberri' vonis 4 taon penjara polana kasus korupsi kasebbhut.

## Pendidikan
Andi Alfian Mallarangeng ollè gellar Doctor of Philosophy è bidang èlmo politik dâri Northern Illinois University (NIU) Dekalb, Illinois, Amerika Serikat è taon 1997. È Univèrsitas sè padâ, salèrana ollè gellar Master of Science è bidang sosiologi taon 1992. Tor gellar Drs Sosiologi èkaollè dâri Fisipol Univèrsitas Gajah Mada, Yogyakarta taon 1986.

## Kaodi'ân pribadi
Salèrana andi' binè anyama Vitri Cahyaningsih (èolok Pipit) bân tello' ana', nyamana iyâ arèya  Gemilang Mallarangeng (Gilang), Gemintang Kejora Mallarangeng (Titang) bân Mentari Bunga Rantiga Mallarangeng. Alè'na, Rizal Mallarangeng (Chelly) andi' kontribusi dâlem dhunnya politik bân Zulkarnain Mallarangeng (Choel) panèka pabisnis.

## Kasus Proyèk Hambalang
Tangghâl 7 Desember 2012, salèrana resmi nyorot dâri jabadhânna mènangka Menteri Dâd-ngodâdhân bân Olahraga Republik Indonesia saellana salèrana èteptepaghi dhâddhi tarsangka dâlem kasus sangka'an korupsi Proyèk pusat olahraga Hambalang Bogor, Jhâbâ Bârâ' sareng KPK. Molaè tangghâl 7 Dèsèmber 2012, ghâbây bâkto sakejjhâ', Prèsidèn ngangka' Menteri Koordinator Kesejahteraan Rakyat Aghung Laksono ghâbây ngala' tugas mènangka Menpora. Tangghâl 11 Januwari 2013 Prèsidèn Susilo Bambang Yudhoyono ngangka' Roy Suryo mènangka Menpora anyar. Tangghâl 17 Oktober 2013, salèrana resmi è penjara è Roma Tahanan KPK. Andi resmi è penjara saellana para' sataon andi' status tarsangka. Pangadhilân aberri' vonis 4 taon penjara. Andi resmi kalowae tangghâl 19 Juli 2017 saellana ajhâlâni okoman penjara è Lapas Sukamiskin.

## Sombher-sombher
Dahlan Iskan

Dahlan Iskan (lahèr 17 Agustus 1951), panèka mantan Dirèktur otama sorat kabhâr Jhâbâ Pos bân Jhâbâ Pos Group sè kennengngânna bâdâ è Sorbhâjâ. Jabadhânna kasebbhut pas èghentè sareng ana'na, Azrul Ananda. Salèrana jhughân  Dirèktur otama PLN sejjhâk 23 Dèsèmber 2009. È tangghâl 19 Oktober 2011, polana bâdâ reshuffle Kabinèt Indonesia Bersatu II, Dahlan Iskan èyangka' dhâddhi Menteri Naghârâ Bhâdhân Usaha Andi'na Naghârâ aghentè'è  Mustafa Abubakar.

## Karir

### Awwâl Karir
Karir Dahlan Iskan èmolaè mènangka calon rèporter sorat kabhâr kènè' è Samarinda, Kalimantan Tèmor è taon 1975. Taon 1976, salèrana dhâddhi wartawan majalah Tèmpo. Sejjhâk taon 1982, Dahlan Iskan mimpin sorat kabhâr Jhâbâ Pos kantos taon 2018. Arta kasoghiyân Dahlan Iskan totalla 2, 3 Triliun ropèya.

### Jhâbâ Pos
Dahlan Iskan panèka tokoh sè madhâddhi Jhâbâ Pos bâkto jârèya para' matèya kalabân oplah 6.000 èkslempar, dâlem bâkto 5 taon dhâddhi sorat kabhâr kalabân oplah 300.000 èksemplar. Lèma taon saellana pas èpaddhek Jhâbâ Pos News Network (JPNN), sala sèttong jaringan sorat kabhâr palèng rajâ è Indonesia sè andi' 134 sorat kabhâr, tabloid, bân majalah, tor 40 jaringan parcètaghân è Indonesia. È taon 1997 salèrana suksès maddhek Graha Pena, sala sèttong geddung tèngghi è Sorbhâjâ, bân geddung sè padâ è Jakarta. Taon 2002, salèrana maddhek stasiun tèlèvisi lokal JTV è Sorbhâjâ, sè pas ètoro'è sareng Batam TV è Batam tor Riau TV è Pekanbaru.

### Menteri Bhâdhân Usaha Andi'na Naghârâ (Menteri BUMN)
Tangghâl 17 Oktober 2011, Dahlan Iskan èyangka' ghâbây aghentè'è Menteri BUMN sè sakè'. Salèrana nangès saellana tao jhâ' abâ'na èyangka' dhâddhi menteri BUMN polana berrâ' adhina PLN, bâkto panèka salèrana teppa'na ngalakonè rèformasi PLN.

Dahlan ajhâlâni pan-bârâmpan program sè bhâkal èjhâlânaghi dâlem pangelolaan BUMN. Program otama panèka rèstrukturisasi asèt bân downsizing (masakoni' bitongan) pan-bârâmpan Bhâdhân usaha. Ihwal rèstrukturisasi ghi' nantos saroju'na Menteri Keuangan.

Pan-bârâmpan kinerjana è kacaca. Dahlan ta' suksès ngèbâ lèma' perusahaan BUMN ghâbây mamarè saham perdana (initial public offering/IPO) è bursa. Tapè polana kapemimpinanna, BUMN è koca' bhersè dâri  korupsi sareng masyarakat sè jhughân aropa kinerja bân kasuksèsanna akembhângaghi BUMN.

## Sombher-sombher
Balthasar Kambuaya

Balthasar Kambuaya (lahèr 9 Sèptèmber 1956, èkennal mènangka nyama Berth Kambuaya) panèka akademisi, Ghuru Rajâ bân politikus dâri Papua. Salèrana toman ajabat mènangka Menteri Lingkungan Odi' Indonesia bâkto kapemimpinan Prèsidèn Susilo Bambang Yudhoyono taon 2011 kantos 2014 Sabelluna dhâddhi sala sèttong menteri è Kabinèt Indonesia Bersatu II, salèrana ajabat dhâddhi Rèktor Univèrsitas Cendrawasih sejjhâk taon 2005.

## Kaodi'ân pribadi
Balthasar Kambuaya lahèr è Ayamaru, Maybrat, Papua Bârâ', tangghâl 9 Sèptèmber 1956. Salèrana aghâmana Kristen, akabin sareng Yuliana Mosso. Salèrana andi' lèma' ana', iyâ arèya: Mayland KP Kambuaya, Edita Kambuaya, Abraham Kambuaya, David Kambuaya, bân Stenly Kambuaya.

## Pendidikan
Berth Kambuaya amolaè pendidikan dhâsarra è SD Yayasan Pendidikan Kristen (YPK) Kambuaya. Sakolah ka'dinto bâdâ è kennengngan asalla, Ayamaru, Maybrat, Irian Bârâ'. Kambuaya mamarè pendidikan dhâsarra taon 1969. Bân salèrana lanjut ajhâlâni pendidikan è SMEPN Teminabuan, Sorong. Salèrana lulus taon 1971. Salèrana asakola SMA è SMEAN Sorong, bân mamarè pendidikan taon 1974.

Kambuaya lanjut ajhâlâni pendidikan Sarjana ngodâ/Diploma III è Univèrsitas Cendrawasih dâri 1974 kantos 1978. Saellana, salèrana lanjut pendidikan strata è Univèrsitas Brawijaya. Kambuaya ollè gellar doktorandus è taon 1984.

Pan-bârâmpan taon saellana, Kambuaya ajhâlâni pendidikan magister è Univèrsitas Durham, Inggris Raya. Salèrana ngaollè gellar Master of Business Administrastion taon 1996. Selanjutnya Kambuaya alanjut pendidikan doktor bidang Èkonomi Univèrsitas Hasanuddin. Bân ollè gellar doktor taon 2003.

## Karir

### Akademisi
Balthasar Kambuaya amolaè karirra mènangka Asistèn Dosèn Fakultas Èkonomi Univèrsitas Cendrawasih (FE Uncen) taon 1979. Duwâ' taon saellana, salèrana resmi dhâddhi Dosèn FE Uncen taon 1981. È taon 1985 sambi dhâddhi Dosèn, salèrana jhughân ajabat mènangka Kapala Subbagian (Kasubbag) dâlem Lembaga Panelitian UNCEN.

### Politik bân Pamarènta'an
Saellana jhâman rèformasi, saellana bâdâ Undang-Undang (UU) Otonomi Daèrah, salèrana èkaparcajâ dhâddhi bekkèl Katua Tim Panyosonan UU Otonomi Khusus Papua è taon 2000. Salastarèna Panyosonan règulasi, UU èpadhâddhi Undang-Undang Nomer 21 Taon 2001 bân èresmiyaghi taon 2001.

Taon 2010, Komite Inovasi Nasional èbentu' sareng Prèsidèn ka-6 Susilo Bambang Yudhoyono. Lembaga ka'dinto katuana panèka Muhammad Zuhal, mantan Menteri Risèt bân Tèknologi tor angghutana akademisi, èkonom, pangusaha bân rèktor tamaso' Balthasar Kambuaya.

## Sombher-sombher
Tifatul Sembiring

Tifatul Sembiring gellar Datuak Tumangguang (lahèr 28 Sèptèmber 1961) panèka politikus Indonesia sè kapèlè mènangka angghuta Dèwan Perwakilan Rakyat Republik Indonesia (DPR-RI) tello' periode sejjhâk 2009, Menteri Komunikasi bân Informatika è taon 2009 kantos 2014, bân Prèsidèn Partai Ka'adhilân Sejahtera taon 2004 kantos 2009.

Ollè gellar insinyur komputer dâri Sakolah Tèngghi Èlmo Manajemen Informatika bân Komputer (STI&K) Jakarta, Tifatul awwâlla akarir è PT Perusahaan Listrik Naghârâ (PLN Persero) è bidang telekomunikasi bân prosès data. Salèrana toman dhâddhi aktivis Morèd Islam Indonesia (PII) bâkto ngodâna bân dhâddhi Dèwan Pertimbangan Pusat Parkompolan Kalowarghâ Rajâ PII 2008—2011.

## Kalowarghâ
Tifatul lahèr dâri rèng seppo sè asalla dâri ètnis Karo bân Minangkabau. Dâri eppa'na, Tifatul andi' marga Sembiring, tor dâri èbhuna, salèrana dâri suku Koto bân panèka Kapala kaom Koto è Guguak Tabek Sarojo, Agam, Somattra Bârâ' kalabân gellar Datuk Tumangguang. Tifatul akabin sareng Sri Rahayu bân andi' petto' ana', iyâ arèya Sabriana, Fathan, Ibrahim, Yusuf, Fatimah, Muhammad, bân Abdurrahman.

## Pendidikan
Salèrana amolaè pendidikan dhâsarra è SDN 01 Bèntèng Pasar Attas, Bukittinggi, Somattra Bârâ' (lulus 1974). Bâkto sakolah, salèrana ta' ngangghuy sandal otabâ sapatu sakalè, aliyas nyèkèr bân èkennal na'-kana' cengkal. Salèrana alanjut pendidikan ka SMPN 4 Bukittinggi, tapè pas apinda ka SMPN 40 Jakarta (lulus 1977). Salèrana ajhâlâni pendidikan è Sakolah Tèknik Nengnga (STM) Pamaddheghân Jakarta, samangkèn SMKN 26 (lulus 1982). Salèrana lanjut ajhâlâni studina ka IAIN Syarif Hidayatullah Ciputat, jurusân Manajemen Komputer. È ka'dinto salèrana ollè gellar insinyur komputer kalabân noro' ujiyân Naghârâ lèbât Sakolah Tèngghi Èlmo Manajemen Informatika bân Komputer (STI&K) Jakarta taon 1988.

## Karir bân bisnis
Karirra èmolaè kalabân alako mènangka karyawan PLN è bidang Pusat Pangatoran Beban Jhâbâ, Bhâli, Madhurâ dâlem taon 1982 kantos 1989. Tapè salèrana kalowar ghâbây lebbi fokus dâlem da'wah. Taon 1990, Tifatul dhâddhi bâgiyân dâri yayasan pendidikan Nurul Fikri è bâgiyân Litbang bân dhâddhi bâgiyân dâlem Korps Mubaligh Khairu Ummah. Salèrana jhughân maddhek panerbidhân dhibi' kalabân nyama Asaduddin Press, Jakarta taon 1991. Mènangka dirèktur, salèrana èbhânto sareng binèna sè aktif nolès tentang bâbinè'.

Karir politigghâ èmolaè kalabân dhâddhi  Humas Partai Ka'adhilân Sejahtera, ngèrèngè Nurmahmudi Ismail. Salèrana èkaparcajâ dhâddhi bekkèl Sèkjen, ra'-para' Munas PKS bân dhâddhi Katua DPP ghâbây Katua Wilayah Da'wah (Wilda) I Somattra Pasca Munas. Bâkto Hidayat Nurwahid ajabat mènangka Katua MPR, Tifatul aghentè'è sakejjhâ' mènangka Prèsidèn PKS bân è Munas saellana èteptepaghi mènangka Prèsidèn PKS periode 2005–2010.

## Sombher-sombher
Callista Arum

**Callista Arum Dewi Rumengan** (lahèr tangghâl 2 April 2004) èngghi panèka palakon sareng moḍèl Inḍonèsia. Salèrana molaè èkennal sareng orèng bânynya' karana alakon è ḍâlem sèrial Buku Arèan Sorang Raji.

## Kaoḍi'ân awwâlna sareng pamolangna
Callista lahèr kalabân asma lanjhângnga Callista Arum Dewi Rumengan è tangghâl 2 April 2004 è Jakarta, Inḍonèsia. Salèrana tamaso' ana' nomer ḍuwâ' ḍâri tello' satarètanan. Salèrana ngaghungè sèttong kaka' lakè' sè asmana Calvin Rumengan tor sèttong alè' lakè' sè asmana Clementio Perez Rumengan. Callista asakola è SMA Negeri 1 Kotta Serang.

## Karèr

### Karèr atlèt
Callista ngawwâlè karèrna mènangka dhâddhi sorang atlèt sè ngaollè pan-saponapan penghargaan, akadhi ḍuwâ' meḍḍâli emmas sareng sèttong meḍḍâli pèrak è ḍâlem lomba gimnastik Moose Games sè èlaksanaaghi è Thailand, sarta ngaghungè sèttong meḍḍâli emmas sareng sèttong meḍḍâli pèrak è ḍâlem lomba kajuwara'an ḍaèra gimnastik sè èlaksanaaghi è Propènsi Banten.

### Karèr è ḍâlem aktingna
È taon 2021, Callista akarèr è ḍunia hiburân Inḍonèsia kalabân alakon dhâddhi Lula è ḍâlem sèrial Buku Arèan Sorang Binè sè èghâbây sareng SinemArt.

## Sombher
Aditya Zoni

Muhammad Aditya Warman, èkennal kalabân **Aditya Zoni** (lahèr tangghâl 2 Pèbruwari 2000) èngghi panèka palakon, moḍèl sareng politikus ḍâri Inḍonèsia. Aditya molaè akarèr è ḍunia politik saamponna salèrana agabung kalabân Partai Amanat Nasional è tangghâl 29 Sèptèmber 2023.

## Kaoḍi'ân awwâlna
Aditya tamaso' ana' nomer ḍuwâ' ḍâri empa' satarètanan. Oreng seppona asmana Suhendri Zoni Alruvi sareng Sri Multiyani sè ampon sèdha. Salèrana tamaso' alè' ḍâri Ammar Zoni, sè ampon lebbi ngaḍâ' akarèr è ḍunia hiburân mènangka dhâddhi Palakon sareng moḍèl, tor jhughân kaka' ḍâri Panji Zoni, sè jhughân noro' akarèr è ḍunia hiburân.

## Karèr
Aditya amolaè akarèr ḍâlem akting kalabân alakon dhâddhi Dewa è sinètron Atè sè Mèlè sè èghâbây sareng Mega Kreasi Films è taon 2017.

È taon 2021, Aditya molaè maso' ka ḍunia perfilemna, lèbât alakon dhâddhi Drio è ḍâlem filem Zerre: Penḍèkar Ufuk Tèmor.

## Kaoḍi'ânna dhibi'èn
È bulân Ḍèsèmber 2021, Aditya abhekalan tor akabin sareng sèlèbritas internèt sè asmana Yasmin binti Omar, sè lebbi èkennal kalabân asma Yasmin Ow. È taon 2024, kaḍuwâna resmi apèsa.

## Sombher
Zulfa Maharani

**Zulfa Maharani Putri** (lahèr 10 Ḍèsèmber 1999) panèka sala sèttong aktris bân moḍèl ḍâri Inḍonèsia.

## Pandidighân

* Institut Komunikasi dan Bisnis LSPR, S-1 Èlmu Komunikasi (lolos)

## Filmografi

### filem

### Filem Pânde'

Sèrial Tivi

## Sombher